
Statuto universitatis literariae , quo , qui summos honores 
academicos ambiunt, dissertationem inauguralem publicare jubentur, 
satisfacturus, circumspexi argumentum idoneum, non omnino ab- 
horrens a studiis meis, et de quo omnem quaestionem paucis ab- 
solvere possem. Dum hoc propositum mecum volvo, in mentem 
venit, de situ Cadytis urbis, cujus mentionem fecit Herodotus, ad 
nostra usque tempora dubitari et valde diversas esse virorum 
doctorum sententias: quae res documento est, nullam earum, quae 
exstant opiniones , rationibus satis firmis et validis esse super- 
structam. Quamobrem illam quaestionem rursus in disceptationem 
vocare constitui, scripta dissertatiuncula, non qui tam praeclara 
ingenia, quibus quaestio illa agitata est, ad scholas meas invitarem, 
sed a tantis viris, utrum recte senserim, necne, edoceri cupidus. 

Quod reliquum est, candidos exopto scripto judices,* qui quae 
forte peccata sint, minime condonantes accurate notent, ut quos 
errores commiserim, in posterum possim evitare, atque in me quoque 
aliquis redundet censurae fructus. 

$• 1 . V 

De statu quaestionis nostrae. 

Ilaud alienum ab instituto ratus, admoneri prius et edoceri 
de statu quaestionis lecturos, quam sententiae Virorum doctorum 

exponantur, de natura et ratione disceptationis meae quam pau- 
cissimis absolvam. Ipsa quaestio cum ad Topographiam, quani 
dicunt, potest referri, tum ad memoriam rerum gestarum pertinet, 
neque tantum ex Herodoti voluminibus explicatur; sed etiam ex 
libris Hebraeorum sacris, qui in re domestica inprimis audiendi 
sunt, laetissima obscuritati rei lux alTunditur. 

Herodotus igitur libro II. cp J .5Q- commemorat Cadytin, magnam 
Syriae urbem , quam pugna cuin Syris ad Magdolum commissa ex- 
pugnaverit Nechao Aegypti rex. Ita autem ille: Sufo 7 re£ji 0 
K exuis ovfjtSaXuiy iv Mtty^oXw evixrze ' /uerci cih tjiV /cax> I»’. 
K abvTiv 7 rokiv t iis 7£v§'u\s iovuciv fueyctkr t y e7\e. Dtiduni conve- 
nit inter V.V. DD. Herodotum pro Megiddunte, ignobili Palae- 
stinae oppido ex errore tradidisse IMagdolum , ^iTUXJ, Aegypti 
urbem Syriam versus extremam, Ez. 29? 10» 30, 6* Erat haeo 
utique pugnae cum Syris conserendae, ut confinis, idonea, 
eamque potuit Herodotus probe cognitam habere. At Megid- 
duntem Vjjx; diserte nominant libri Hebraeorum 2R p g-23i 29 etc. 
2 Paralip. 35» 22- obi Josias, Judaeorum (Syrorum) rex ab Ne- 
chaone victus et caesus sit, quam eandem pugnam ab Herodoto 1. 1, 
intelligi , nemo dubitavit, et cum dubium esse non possit, quin 
major tribuenda sit auctoritas scriptoribus hebraicis in re ab ipsis 
Judaeis gesta, consequitur, in nomine similis soni errasse Herodotum. 

Tertia exstat de loco, quo proelium illud fartum sit, fanm 
apud auctorem Flavium Josephum Arch.X, 5 . §. 2 - qui locum pugnae 
prodit Mvnden urbem Judaicae ditionis. Intelligi a Josepho opinor 
Menden, Aegyptiorum urbem in ea parte Aegypti sitam, quae 
Delta vocatur. Pro lu/c fortasse legit tu ' q ; verum omnino ejus- 
modi sententia futilis est et quae explodatur digna. Contra anti- 
quissimam auctorum Hebraeorum traditionem confirmat etiam hoc, 
quod per loca invia et siti arentia Her, III, 5> occurrisse Nechaoni 
Josiam cum exercitu, nequaquam est credibile. 

Loco igitur pugnae omni dubitationi exemto, pergimus ad 
alterum Herodoti de Cadyti urbe locum III, 5- cujus sententia 
haec est: “Hac sola aditus Aegypti patet; a Phoenice scilicet 
usque ad confinia Cadytis urbis, quae est Syrorum Palaestinensium; 
tum a Cadyti, quae mihi urbs Sardibus haud multo minor videtur, 

emporia maritima tisqne ad Jenysum urbem Arabum regis sunt. 
A Jenyso usque ad Serbonidem lacum, quem juxta Casius mons in 
mare excurrit, rursus Syrorum 1 ). , ‘ Hic praecipue locus in definienda 
Cadyti urbe ex usu erit: jam pergamus ad sententias Virorum 
Doctorum recensu complectendas et ex parte dijudicandas. 

$• 2 . 

Sententiae virorum doctorum enumerantur. 

Cum tam multa jam exstent de nostra quaestione scripta, 
meum esse arbitror, ut sententias hucusque prolatas earumque 
auctores recensendo historiam quasi disceptationis illius exhibeam, 
praesertim cum nusquam nisi mancam et imperfectam invenerim. 
Prima igitur prodeat opinio longissime aberrans et refutatione in- 
digna eorum, qui Cadytin urbem pro Carcusio habuere , cui 
opinioni neque ulla res favet et quaevis adversatur. Suscipere 
sese hujus sententiae patrocinium profiteri ausi sunt Simsonius 
in Chron. Cathol. Anu. 339 2 - Thom. Galeus ad Herod. II, 159- 
et Pauw. • 

2 . Secunda est et errore judicii et oppidi positione opinio 
eorum, qui Kedesch, in Galilaea situm , Kadyiin esse putavere. 
Ex iis affero Clericum ad 2 Beg. 23* 29 - plus incuriae afferentem 
ipsum, quam ingenii et doctrinae. Sequitur Des Kignoles, Cbronol. 
de 1'hist. sainte etc. IV, 0 . 3 . p. 141-43- Idem sensit Culmet 
Lexic. bibi. III. s. v. Kadesch Barnea. Clericum certe quidem 
alterum Herodoti locum non novisse persuasum habeo. 

3* Perizonius in Orig. Aegypt. p. 417- intelligit Kadesch 
Barneam } sitam in deserto, quo australe Palaestinae latus clau- 


r ) Transseribo locum. Movvtj di tmntj ha) tpaveoat loftolui Ig Atyv- 
ntov' uno yuo <Poip{ttp /dynt 6r(io>v tuv Kuovttog naXtog , ir; i ori 
rtop JluXutottrtov xuXto/tivtov ’ utto di Kudvtiog , lovai;g 
noXiog (tag l/tot 6'oxlti) -icodiW ov nolim iXuaoovog , uno ruvtijg 
tu i/moQiu tu Ini &uXuoai;g /ir/01 ’ Ityvvaov noXiog lati tov Af>u- 
«no di It;yvoov, uvng SitQiov (ityQi Siq^tavidog Xifipi;g, 
nttp ijv drj to Kuotov oqos ttivtt lg duXuoauv. 

drtur. At erroneae Cierici oppositam suscipiendo opinionem ne- 
quaquam verum tetigit. 

4. Prima, cui aliqua species sit veritatis et similitudo, sequi- 
tur sententia doctissimi Relandi , Cadvtin interpretantis Gath , 
inclytam Philistaeorum quondam urbem. V. ejus Palaestinam p. 668. 
Hanc opinionem, argumentis non adeo idoneis impugnatam ab 
Heinio diss. sacr. p. 233- paucis diluam. Loco Her. 111, 5- urbs 
requiritur maritima, quod quidem in Gath urbem non cadit. Deir» 
Nechaonis et Herodoti aetate minime magnam fuisse urbem Gath, 
arguit silentium scriptorum, inprimis Jeremiae 25 1 20. cf. c. 47. et 
^.ephanjae 2. 4> Etenim capta ab Usia rege 2 Paralip. 26» 6- 
atque eversa Am. 6, 2* Nechaonis Herodotique aetate non fuisse 
videtur, nisi vicus ignobilis. 

5» Pervenimus ad eam sententiam, cui et multa favent et 
inulti: Hierosolyma scilicet vocabulo Cadytis ab Herodoto designari. 
Post Conringium, Lightfuotum (Cborogr. ad Mare. 3* 6- II» p.408*) 
Cellarium (Geogr. Ani. Asiae p. 540-) Vitringam (Sacr. observ. 
II. p. 190* ed. 1723<) studiose hanc opinionem amplexus est 
lleinius : de Cady ti , magna Syriae urbe , in diss. sacris a p. 223« 
porro. Praeter illos huic sententiae adstipulatus est Prideaux in 
libro; The old and new test. connected, I, 44. 45. edit. VII. 
Jlamelsveld nihil dubius in libro: Geogr. Bibi. p. 11. V aicJtenacr : 
Schediasma de Her. urbe Kadyti, in opusc. I, p. 155 sq. Ex re- 
centioribus assensum praebuit Jaftn (Archaeol. 11, 196.) cum 
Jlennellio in systemate Herod. geogr. p. 245- 683- Postremo hanc 
opinionem assensu suo ornaverunt lleeren : ideen etc. 11, 2- p- 402- 
edit. IV. in annot. et ICiner in Repert. real. s. v. Jerusalem. 

Verum noli putare , recentiores omnes in hanc sententiam 
abiisse. Ipse etiam DanviUius huic opinioni suffragium tulerat, 
Geogr. Ant. Abbr. II, 166«, sed postquam cautissimus / Cesse ling 
ad Herod. HI, 5- sibi non liquere erat fnssus, Larcherus in tab. 
geogr. ex parte modo istam sententiam toleravit. De Wettius : 
Archaeol. p. 50« quaestionem nostram in medio relinquit; nihil 
statuunt Bredovius et Leo: ille in comp. List, antiq. p. H5< 106> 
bic in -List. Iiebraeor. p. 181. et tandem Creuzerus ipse in comm. 

Herod. p. 286. ingenti virorum doctorum de hac re dissidio Finem 
'imponere noluit. 

(j. Bestat una de Cadyti sententia, eamque prius quam ad re- 
iellemlam proximam accingamur, statim subjungimus. Ejus solus 
patronus est Tsaacun Toussaint, in commentatione: de urbe Ca- 
dyti Herodotea ctc. Franequerae ao 1737 edita et disceptatore Tib. 
Ilcmsterhusio defensa. Tulit sententiam, mihi quoque probatam, 
Gazam pro Kadyti habendam esse; sed ipse commentationem 
hanc, anno post illas Heinii editam, quam Larcherus quoque non 
vidisse putandus est, non potui consulere, lueamque sententiam 
animo prius informaveram , quam Toussainti judicatum ex Wesse- 
lingio cognovissem. 

Mirum quidem, nullum ex iis, quos recensui scriptores, 
huic sententiae adstipulatum esse. Verum difficultatem, ortam ex 
nomine immutato, non dissolvisse videtur Toussaint, quare sic de 
eo Wesseling: “Gaza dissertationis Toussaint foret opportuna, 

modo nomen congrueret.” Multos, ut Hierosolyma Cadytin puta- 
rent, movere potuit mala vorabuli o rpcue interpretatio, quod ante 
H. Stephanum interpretantibus “montium” statim in mentem venire 
solebat, Hierosolyma collibus imposita esse. Mullis quoque nec 
non auctori ipsi , quo minus verum invenirent , obfuisse videtur 
illa Vitringae (sentientis, loco 111 , 5- Gazae mentionem requiri) 
opinio, Jenysum esse Gazam, nt», v litera per gn, jn, expressa, 
v. Sacr. Obs. 1. 1, Assensum praebuerunt Heinius 1. 1 V. Ba- 
chiene in Descript. pal. 11, $ 389>> postquam rejecerat § 35 . et alii. 
At nostra tempestate ista eximii quidem viri opinio non eget re- 
futatione, et integris viribus impugnanda jam illa sententia, cujus 
longe plurimi Viri Docti, et in his tanta ingenia auctores 
extiterunt. 


$• 3. 


Hierosolyma non esse pro Cadyti accipienda. 


Civitas ampla , quo titulo deceptos multos credo , utroque 
Herodoti loco requiritur, quod in Hierosolyma cadere testimonio 

Jeremiae, qui -Nechaonis actali aequalis fuit, firmare vix est opus, 
c. 22» 8- Neque nomine, variis *) quidem modis agitato, plane 
prohibentur, etsi in vocabulo vnp Syris quoque \tf‘ non in n literam 
immutari, (d° cte j anl monuit Wesseling, quae res movere debuit 
Valckenaerium, Verum civitas maritima non sunt Hierosolyma, 
quam prorsus postulari loco III, 5 potest demonstrari. 

Etenim Herodotus a Phoenice usque ad Cadytis civitatis fines 
patere ait Aegypti adituui. Nuin ah rerto Aegypti itinere, in me- 
diterranea Palaestinae aberrasse Herodotum credibile? Esto! num 
vera ejus sententia, cum exercitus nec possint, nec consueverint 
per mediam Palaestinam in Aegyptum tendere, sed moveri juxta 
oram maris? Porro Herodoto Kadytis Syriae est urbs extrema; non 
sunt Hierosolyma, a quibus quodsi recta ad mediterraneum progre- 
diamur mare , secludamus necesse est et Azotunt et Ascaloueiu 
cum Gaza contra Herodotum. Verum omnino urbs maritima non 
esse non potest Cadytis. Herodotus enim a Cadyti usque ad Jeny- 
sum urbes Arabum maritimas comprehendit; atqui incredibile est, 
ab Herodoto initium numerandi non a prima maritima civitate , sed 
ah alia quadam lactum esse. Hanc equidem ineptiae notam Hero- 
doto nostro non possum inurere. 

At, objiciat quis, ex tua sententia Cadytis quoque Arabum 
est, nec maritima tantum urbs, sed etiam emporium? Esset, con- 
fiteor, nisi, priusquam ad Arabum rivitates progrederetur, Hero- 
dotus terram a Phoenice usque ad Cadytin complexus esset, unde 
factum est, ut ab civitate Syrorum extrema, ne continua urbium 
maritimarum series intermitteretur, Arabum possent civitates mari- 
timae , quae eaedem essent emporia , numero comprehendi , ipsa 


*) Minime audiendus est Rennell 1. 1. qui nomen Cadytis ab nomine 

C J 

Arabico derivat, multis seculis post indito, al Kuds, 

Ipse Rennell in suuin usum scribit al Kads (neque in translatione 
firedovii geriuanica notatur quanquain 1‘rideaux recte al kudt 

scripserat, lioc nomen jam Herodoti tempore obtinuisse inter Ara- 
bes existimans. At non potuit emergere aute islamiticaiu religionem 
tale urbis nomen, et notitia illius Arabum aetatis tantum non omni 
destituimur. 

Kadvti exemta. Igitur ad mare sitam esso Cadytin, ex Herodoti 
verbis consequitur, neulitpiani fuisse Arabum emporium, quamquam 
fuit. Quae omnia cum Hierosolymis non congruere, manifestum est. 

Hac quoque re tanqaum arce usi sunt VV. DD. quod teste 
Herodoto Cadylis , testibus rerum Hebraicarum scriptoribus Hiero- 
solyma, post illam pugnam capta sint ab Nerhaone. De Herodoti 
testimonio constat; quae tradiderunt scriptores Hebraici, cum non- 
dum sint ad liquidum explorata, fusius jam et uberius sum exami- 
naturus. 

Nechao vel spatio aliquot annorum, quos, donec ad Euphratem 
Carcusiuniqtie perveniret, consumsit, arguitur non recta petiisse 
Assyrios, sed obvium quemque populum in deditionem accipiendo 
pervenisse tandem ad Euphratem. Fines imperii Aegyptiaci ad 
Euphratem usque promotos disertis verbis testantur annales Regum 
II , 24 . 7. De tempore absumto v. infra. Inde maxime fit verisi- 
mile, Judaeorum quoque regem Nechaoni stipendiarium fuisse, id 
quod asseritur 2 Reg. 23 « 33» “In vincula Nechao conjecit Joacha- 
siim, dnm rex fuit Hierosolymis, Rihlae in Chanmt terra, et im- 
posuit terrae miilctam centum talenta argenti, auri unum.” Simul 
regem suffecit Eliakimum , immutato nomine. Quae quidem omnia 
fieri poterant deditione Judaeorum per Joedus facta, ne uno qui- 
dem intrante Hierosolyma milite Aegyptiaco. Sed pressius urgea- 
mus! extemplo post pugnam Megiddunte factam Hierosolyma capta 
non sunt, quodsi factum fuisset, non populus Judaicus, sed Nechao 
creasset Josiae successorem, sicut postJoahasi. 1.1. v. 30 > Quodsi 
autem postea cepisset, non Riblae in vincula dedisset illum trium , 
mensium regem, sed Hierosolymis ipsis. Mirandum quoque, neque 
prophetam quem , neque historiarum scriptorem de hac re aliquid 
memoriae prodidisse.’ Nam ne Paralipomena quidem disertis verbis 
hujus expugnationis mentionem injecerunt, et quo loco vulgo pro 
testimonio abutuntur, 2 Paral, 36, 3 »« is non intellexisse Regum 
annales 1. 1. paralipomenon scriptorem arguit, pro 'irnON*! promit 
inyc/n et vocabulum rpos totum omittit, ita ut ipse TOH cum 3 
praepositione conjungens, vix possit intelligi. Quae cum ita sint, 
utrum capta ex ejus verbis efficere possimus Hierosolyma , nec ne, 
neutrum erit curandum. Item cum ne Josephus quidem , neque 

2 0 

scriptor alius captae urbis mentionem faciat, captam esse a Neohaone 
fabula habenda est, sine auctore edita: quae res et ipsa, Kadytin 
Herodoti non esse Hierosolyma, esse debet argumento. 


§. 4. 


Kadytin esse Gazam , ratione historica evincitur. 


Quod tradit Herodotus, Cadytin a Nechaone expugnatam 
esse, idem de Gaza urbe ex sacro codice possumus depromere, 
Extat locus in nostram rem gravissimus Jerem. 47> 1 . “Effatum 
Jchovae, quod pervenit ad Jeremiani prophetam, priusquam Pha- 
rao Gazam cepisset ” Quisnam Pharao';' Omnis controversiae 
cardo jam vertitur in ea quaestione, utrum iste Pharao hahendus 
sit Nechao, nec ne. Et novi equidem, magnum Perizonium in 
Orig. Aeg. p 459- Apriem a Jeremia significari censuisse. At 
sua sihimet sententia , male defensa , obstitit , quo minus Ca- 
dytin urbem recte definiret, Bachiene sententiam §. 3Q. prola- 
tam ipse corrigit §. 384- ita ut Nechaonem statuat, quae sen- 
tentia jam vulgo obtinere videtur. Merito ! Etenim quodsi 
sectis statueris, singulae et Herodoti et Jeremiae narrationes, neu- 
tra alterius veritatem confirmans, solae et desertae adstabunt, cum 
contra Nechaonem significari censendo, perspicua omnia et certa 
fiant et utriusque historia altera alteri testimonio sit. Oraculo au- 
tem Jeremiae cap. 47 . toti Phoenicum et Philistaeorum imperio 
exitium imminens a Septentrione minatur propheta, quo bellum 
Chaldaicum a Nebucadnezare inferendum haud obscure denotatur. 
Post pugnam enim ad Carcusium factam , continuam oraculorum 
serie.m emisit propheta, qua nostrum etiam continetur, cf. Jerem. 
46 « 2- a capite XLVI certe quidem usque ad quadragesimum no- 
num, cf. c. 25, 1 . 20 quo tempore Nechao vixdum redux a pugna 
in Aegyptum pervenisse potest. Cur autem haesites in nomine 
Nechaonis non expresso, non est; nomen enim ille Pharao prae- 
ter hoc dignitatis verissime habuit et intelligendus prorsus Nechao 
46 , 25* cf. 2 . idem non nominatur nisi nsna. Idem fit Jerem. 23, 
19 - Nebucadnezarem vero a propheta bellumque Chaldaicum verbo 

fasvj intendi, ipse scriptor indicat 46 , 13- 2 6-, quamquam de- 
monstratione post inscriptum capiti titulum nou eget. 


$• 5 . 

Argumenta geographica. 

Paulo supra exposuimus, loco Herod. III, 5 . postulari, ut 
Cadytis civitas sit maritima, neutiquam ut sit emporium, quod 
tamen esse potest. Idem ille locus urbem efflagitat Syriae extre- 
mani Aegyptum versus, quae res utraque Valckenaerium eo exagi- 
tavit, ut Her. II, 159 . i n Hierosolymis acquiescens, III, 5 . alteram 
statueret Cadytiu. Postremo urbem magnam Sardibus paullo mino- 
rem sibi poscit Herodotus. Nos haec ordine, quo attulimus, 
paucis absolvamus. 

Gazam urbem esse ad mare sitam mediterraneum vulgo no- 
tum est, et abesse a litore circiter viginti stadiis, disertis verbis 
a firmant Arriau. II. extr. Ptol. V, 16 . Vel, quod a nobis exigere 
non potueris, emporium est cum Majuma portu, de quo v. Relandi 

Pal. /91. C u *® cum in Cadytin cadere noverimus, satis de hac 
re dictum puto. 

Deinde Kadytis est urbs Syriae Aegyptum versus extrema. 
Ait quidem , ab Jenyso usque ad lacum rursus Syrorum esse 
emporia, sed emporia modo, non terra Syrorum est ex sententia 
ero oti , 12 . ubi verbis rijs ApctQIqs ra Ttaoct SdXaaaav 
^.vpiot VffJOVTcti perspicuum est, a Jenyso etiam usque ad Ae- 
gyptum Herodoto protendi Arabiam. Neque mirum, si Herodotus 
■ 'O ,oco s,b ‘ non consta"* Casium montem Syriae habet terminum, 

’ 1 » > 8 . cum ob Arabiae intercapedinem Gaza primus, Casius 
mons secundus existat terminus. Antiquitus autem, Arabia non- 
dum interposita, Aegypti fines usque ad Gazam ipsam excurrebant; 
et sic in libris Hebraeorum sacris deprehendimus Gazam Syriae 
Aegyptum versus ultimam. Gen. jO, 16 . Jos. 15, 47 - 1 Reg. 5 , 1 - 4 . 
ubi D'!*» “«3$ P ost est mj». In eandem sententiam abit Arrianus 
. gitur Difficultate illa sublata, novum effecimus argumentum, 

Kadytin non esse nisi Gazam; seriores autem scriptores, Liv. 35, 
13 . Ahulf. tab. Syr. 3. merito nil curamus. 

Devenimus ad illud argumentum , quod ad efficienda ex Ca- 
dyti Hierosolyma inprimis extollebant VV. DD. describi Herodoto 
Cadytin urbem magnam, Sardibus haud multo minorem; eam au- 
tem Palaestinae urbem sola extitisse Hierosolyma. Quae res falsos 
habuit VV. DD. Inprimis magnam fuisse Kadytin, in hoc nobis 
erit subsistendum, cum de Sardibus id modo constet, easdem 
haud exiguas fuisse. Strab. XIII. ed. Thom. Falconer H. p. 897*: 
'At 7 roX/f iart /ueyccXif- Ovid. Metam. XI, 137*: Vade, 

ait, ad magnis vicinum Sardibus amnem. At ex maximarum Sy-- 
riae civitatum numero fuisse Gazam, multis testimoniis confirmatur. 
V. Arrian . //, 27* /• /. *) et quinque menses Alexandro M. ob- 
stitisse, non munitam modo (unde nomen traxit), sed magnitudinem 
quoque urbis prodere videtur. Lucano etiam III, 216. cum Nino 
Damascoque, urbibus famosis, conjungitur. Azotus quoque patri 
historiae magna aeque aC Cadytis urbs describitur II, 157., neque 
ut minorem Azoto habeamus Gazam , ulla re debemus moveri. 
Straboni XVI. saltem juxta Asdodaeos Gazaei commemorantur, 

2 uos cum Judaeis Idumaeisque componit. Magnitudo igitur quoque 
adytis sententiae meae minime adversatur, etsi ea contra Hiero- 
solyma non magis uti possumus, quam argumento ex nomine Syro- 
rum Palaestinensium Her. III, 5> ducto, quos pro Philistaeis modo, 
exceptis Judaeis, habere vetamur loco Herodoti II, 104. 


De 


$. 6 - 


nomine Kxtivii Of. 


Opposuisse olim Wesselingium Isaaco Toussaint, nomen Ca- 
dytis ab Gaza discrepare, supra monui. Refellere hanc Wesse- 
lingi opinionem, meum est. Igitur Gaza Hebraeis est rny, et 
ipso Gazae nomine Hebraeorum v facile in palatinam transire lite- 

*) Mfyulr t vroXte i •; r«£a »/v — ioyuiy 8t axtlto ut in' Aiyvnrov 
(x •frotvixi t s iovios. 

rnm, perspicitur, neque i(l solum in oribus peregrinorum, sed 
ipsis quoque Semitis. ->13» fit ins, H!>» conjungendum cum -rvj, 
■vaa primo idem est, quod iph?. Porro docent Grammatici, femi- 
nini generis terminationem ,“l~ in h — posse mutari, cf. rrn» 

vel in n~, miv et cum simul 7 saepissime, praecipuo Syris, im- 
mutetur in *T, nec non Graecis £ in S, nulla molestia efficimus 
Kaddot, et geminatione ex more Syrorum sublata, Kadat , ita ut 
facillime inde enascatur Kctdvns- At Hebraeos nunquam scripsisse 
Pna ne quis objiciat, non vereor; nam utramque literam non 
potuerunt mutare, nisi ob sonum earum persimilem, quod idem 
in 7 Utera valet. Geminationem autem sublatam compensavit 
Hecataeus, cujus ex libris deperditis Syriae urbem Stephanus 
Byzantinus offert K aoivrtV. Dagesch forte compensari posse R 
litera notissimum. Sic DTjj? derivatur a r. D“tp, et simillima nostrae 
accidit nominis immutatio in paj fluvio, qui Rabbinis in 
(Arabibus et Syris Jarmuch) vocabulum corrumpitur. Ceterum 
v. Gesen. Lexic. hebr. s. R litera. Vel n et 7 ipsae possunt Se- 
mitis commutari,, ita ut p”73 sit etiam pia, iy-il facilius 

etiam tota res sic expedietur, ut Herodotum in nomine gent. \M7S 
haesisse credamus, sacerdotum verbis minus recte acceptis. Quae 
praeterea habentur nominis formae, K dvvTtS, et KaXvTiS» cor- 
rupto A in A et N literas ortae videntur. 


§. 7. 


De consilio Aegyptiorum et fine in expugnanda Gasa. 


Magni momenti fuisse et invasuris Aegyptum Asiae exercitibus 
aeque ac bellum caventibus Aegyptiis validas et munitas Phili- 
staeorum urbes, cum ultro patet tum dudum judicarunt docti. Haec 
causa fuisse videtur, cur et Assyrii oppngnarint Azotum Jesai. 20» 
1. et Psammetichus per XXIX annos clauserit obsidione. Etenim 
ex quo in immensum adauctum Assyriorum , post Chaldaeorum, im- 
perium regnis occidentis excidium minitari coepit, interfuit Aegyp- 
tiorum , validis et munitis Phiiistaeorum urbibus potiri , interfuit 
idem hostium, cum per Philistaeam solam possit, ni classe appel- 

lare, expeditio in Aegyptum fieri. Verum nequaquam diffido, 
quin omnes in meam eant sententiam censentis, longe gravioris 
momenti et Aegyptiis et hostibus extitisse Gazam , quae magna et 
munitissima urbs, sita in ipso ore Aegypti et aditu haud immerito 
positione jam sua porta simul claustrumque Aegypti dicatur. Con- 
gruum igitur expugnata a patre Azoto, ut Nechao filius quae re- 
staret Gazam caperet. Occupavit autem et sine dubio firmavit 
praesidio post Carcusiense proelium in Aegyptum redux, hostilem 
Nebucadnezaris in Aegyptum incursionem pertimescens. Contra 
quam inepte aggressus esset Hierosolyma, sibi inutilia, hostes ut 
extra viam Aegypti sita nil moratura, quo minus, missa ea facien- 
tes in Aegyptum irrumperent. Sed hoc tanquam exemplum attuli, 
neque in eos dictum esse potest , qui Kadytin Hierosolyma esse 
putaverint, cum a reduce Nechaone captam esse Cadytin, nisi 
Gazam esse ponamus, nequaquam possit evinci. Verum tum de- 
mum , postquam Carcusii male pugnavit Nechao , captam esse Ga- 
zam, in §. sequenti demonstrabo. 


$• 8 - 

Quonam anno expugnata ait Gaza. 

Ad arcendos quidem ab sua terra hostes Aegyptiis obtinuisse 
Gazam non potuit non ex consilio esse ; sed ultro bellum illaturis 
et extra terminos suos promoventibus arma tempus viresque in 
oppugnanda ante urbe munita atterere alienum a consilio videri debuit. 
Qua ex re sola jam conjectura assequimur, ab reduce Nechaone 
captam esse Gazam. Ex Herodoti quidem narratione videri potest 
Nechao stalim a pugna ad Megidduntem Gaza potitus; verum nec 
cladis ad Carcusium acceptae ulla fama ad Herodotum perlata est 
invitis male gesta sua cum peregrinis narrando communicare sacer- 
dotibus. Quodsi secus statuamus, novi erroris arguendus erit He- 
rodotus, cum Nechao prius Gazam pervenisse potuerit, quam Me- 
gidduntem; et biblia nobis adversantur, ex quibus ipsis Gazam 

post cladem Carcusiensem captam efficiemus. Ubi firmum statuerimus 
Hierosolymae eversae temporis momentum annum quingentesimum 
octogesimum octavum a. Cbr. n., undecim regis Zedekiae annis, 
dimidio Joachasi Jojachinique regum et undecim Jojakimi annis sum- 
mae additis cf. libros Reg. et Ez. 40, 1. efficiemus annum sexcen- 
tesimum undecimum , quo in Syriam expeditionem susceperit 
Nechao mox caesurus Josiam regem, quem excipiens Joaclias 2 Reg. 
24« 31- praeterlapsis tribus mensibus successorem habuit Jojakimum 
fratrem. Perspicuum jam est ex cap. Jeremiae 46 » 2. 25« 1. com- 
missum esse Carcusiense proelium anno Jojakimi regis quarto, sex- 
centesimo sexto a. Chr. n. Atqui oraculum illud Jer. 47. post 
pugnam ad Carcusium factam , necdum expugnata a Pharaone 
Gaza editum affirmat titulus V. I. Unde consequitur, Gaza post 
diem Carcusiensem Nechaonem e&e potitum. 

Multos circa illud temporis intervallum ambitus fecerim, si 
quae de obscuris illius aetatis rebus variant auctores, omnia exsequi 
velim. Haec sufficient mihi. Recta a Nechaone petitos Assyrios non 
esse, supra monui, quamobrem oblique modo verum tetigisse habenda 
est narratio 2R*g*23« 29- 2Chron-35, 20* Ex loco posteriori efficere 
poteris, oppugnatum esse ab Nechaone Carcusium; captum esse, 
quam Prideauxi, Marshami, ‘Heini sententiam miratur Valckenaer, 
et firmo praesidio munitum x ), id quod narrat Rennell 1. 1. p. 683*« 
opinionem esse de nihilo conceptam ajo. In ylssyrios autem ex- 
peditionem fecisse Nechaonem, disertis verbis exhibent libri reg. 
1. 1. quae res, Ninum regnumque Assyriorum vel Neehaonis aetate 
permansisse, documento est. Cur Nebucadnezar Assyriis auxilia 
tulerit, non satis est in aperto, neque quae ad historiam illius 
aetatis pertineant, unquam satis explicari posse spero. 

Jam ad rem redeo; restat enim, ut quibus terminis illud 
temporis spatium, quo Gazam cepisse Nechao sit putandus, circum- 
scribendum sit , explicemus. 


*) Anglus interpres Jer. 46, 2* habet “in Carchemish"’ pro at C. At 3 
non inodo “in” praepositionem refert, i Sain. 30, 21- 1 Reg* 15, 
27 elc., 

3 

Inde a quo capta esse possit, terminus jam indicatus est, an- 
nus sexcentesimus sextus, neque Nebucadnezar anni sexcentesimi 
quinti fine affuit. Etenim Jerem. 26» 9* legimus, quinto Joja- 
kiuii anno (DCV ante Chr. n. ) mense nono imperata esse Hiero- 
solymis jejunia (extra ordinem) et confluxisse ex agris municipiis- 
que incolas in urbem. Quod factum esse ob terrorem belli Chal- 
daici censens nimium mihi sumpsisse ei non videbor, qui legerit 
locum Jerem. 35, 11. ubi ob id ipsum Rechabitae Hierosolyma 
fugisse narrantur cf. 4, 5* 8> 6» 25* Nequo igitur fine anni sex- 
centesimi quinti tempore brumae advenerat Chaldaeus , sed adven- 
tabat, et potest affuisse initio anni DCIV, anno Jojachimi V[ 
vixdum coepto. Quoniam vero praesenti cum exercitu Chaldaeo 
rege Gazam Nechao non potest cepisse, antea factum est. Ex al- 
tera parte pugna Carcusiensis ante Martium mensem (quo ferme 
incipit Hebraeorum annus) anni DCY r I. pugnata non est; quodsi 
esset , in tertium etiam Jojakimi annum incideret. Praeterea si 
reputaveris, aliquantum temporis consumpsisse in reditu Nechaonem, 
nec statim urbem validam et munitam expugnari, vix a fine anni 
DCVI usque ad initium sexcentesimi quarti capi potuisse Gaza 
censebitur, ita ut rectissime statui possit, anno sexcentesimo quinio 
Gazam esse captam , reverso Nechaone, necdum Nebucadnezare 
praesenti. 

Sed via jam confecta, finem faciamus opusculi. Ut igitur 
quibus effecisse mihi videar Cadytin esse Gazam rationibus, re- 
legendo vestigia breviter comprehendam : Cadytis Gaza est hajien- 
da ob consensum Jeremiae cum Herodoto in narranda ejus ex- 
pugnatione, ob situm Gazae congruum in ora Syriae Aegyptum 
versus extrema , ob magnitudinem aptam , nil adversante nomine, 
et prudens tandem Aegyptiorum in ea potiunda consilium , cum 
alia urbs conveniens inveniri nequeat et Hierosolymis potitum fuisse 
Nechaonem neutiquam sit verisimile. 

THESES 


I 


t 

Errare ajo grammaticos, qui conjugationis Huphal ease 
statuant, 

II 

Loco Ps. XXXV, 7*i ni nnic' post oriup collocetur, sensum 
inesse nego. 

III. 

Deut. XXXII, U. T>»> vertendum: invigilat. Secus opinan* 
tes falsi sunt. 

IV. 


Jesai. XXVII, 8 - riNCNOa mollius expressum esse periiibeo 
pro nmyia. 

V. 

1 >S * XLV , 3 . nsfjsti’ Conjugationis K taltal esse contendo. 
Quae de hoc vocabulo vulgo feruntur, ex vano hausta sunt. 

Ii» constructione, quam dicunt accusativi subjecti cum infinitivo, 
accusativus ab infinitivo pendet. 

VIL 

In historica decem Vezirorum ed. Knos p. CI. 1 . 9 . 
p. C1V. l.ll. ««•JIS' legendum est. In utroque loco emendando 
oleum et operam perdidisse habendus est libelli editor. 

» ’ 

VIII. 

'Jhebae Aegyptiacae a Nebucadnczare eversae sunt. 

IX. 

Ecbatana Syriaca Ilerod. III, 62* 64- persuasum habeo esse 
Epiphaniam, ad Orontem sitam. 


